Diari Oficial de la Generalitat Valenciana


Sumari del DOGV 7222, del 26-02-2014 (2014/1579)

Notificació de baixa en amarrador de titularitat pública del port d'Altea de l'embarcació Sayonara.
---------------------------------------------------------------------------------------------------

### Dades del document

Número de DOGV
:   7222

Data del DOGV
:   26-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1579


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de baixa en amarrador de titularitat pública del port d'Altea de l'embarcació Sayonara. [2014/1579]  
No havent pogut notificar a Gunter Kotzias, en el domicili conegut per esta Administració, la resolució del cap del Servici d'Explotació i Conservació de Ports, de data 2 d'octubre de 2012, per la qual es dóna de baixa en l'amarrador de titularitat pública que té assignat al port d'Altea. D'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa públic el text íntegre de l'esmentada resolució perquè este anunci servisca de notificació de l'anterior.  
«Segons consta, s'ha produït la falta de pagament en període voluntari de les tarifes portuàries pels servicis prestats a l'embarcació Sayonara, el titular de la qual és Gunter Kotzias, considerant allò que s'ha establit per l'article 6.b de la vigent Llei 1/1999, de la Generalitat Valenciana, de Tarifes Portuàries, de 31 de març, en el sentit que la falta de pagament en període voluntari de les tarifes portuàries per servicis la utilització dels quals haja sigut autoritzada, faculta l'Administració per a suspendre el servici, retirar, immobilitzar o posar en sec l'embarcació, tallar el subministrament i adoptar qualsevol altra mesura derivada de l'aplicació de la normativa d'explotació, amb notificació prèvia a l'interessat. Atés el que establix l'article 14,9 de les vigents normes per a l'assignació de llocs d'amarratge de titularitat pública per a embarcacions esportives en els ports de gestió directa de la Generalitat Valenciana, aprovades pel Decret 37/2002, de 5 de març, del Govern Valencià, publicades en el Diari Oficial de la Generalitat Valenciana número 4209 el dimecres, 13 de març de 2002, en el sentit que la baixa en l'assignació d'amarrador es produirà per falta d'atenció en el pagament de les tarifes portuàries en el període de pagament voluntari. Fent ús de les atribucions que em conferix en matèria d'assignació d'atracament d'embarcacions esportives la Resolució de data 20 de juny de 2003, publicada en el DOGV número 4538 el 7 de juliol de 2003, modificada per la Resolució de data 9 de febrer de 2005, publicada en el DOGV número 4959 el 4 de març de 2005, de delegació del director del Centre de Desenrotllament Marítim de competències d'assignació d'atracada en els ports de la Generalitat Valenciana, resolc:   
  
La baixa en l'amarrador de titularitat pública assignat com a base a Gunter Kotzias, que era ocupat per l'embarcació Sayonara al port d'Altea i ordene la retirada d'esta de les instal·lacions portuàries en el termini màxim de deu dies a comptar des de la notificació d'esta resolució.  
  
Si no és retirada l'embarcació, es procedirà a l'execució subsidiària per a la seua retirada i extracció, d'acord amb el que establix l'article 6.b de la Llei 1/1999, de 31 de març, de la Generalitat Valenciana, de Tarifes, i els articles 95, 96 i 98 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú i correran a càrrec seu, tant els gastos ocasionats per l'embarcació fins a la data com els generats per les operacions mencionades. I això sense perjuí de la subsistència de la seua obligació de pagament de les tarifes ja meritades o per meritar. Esta resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú. Esta resolució no esgota la via administrativa i en contra pot interposar-se recurs d'alçada davant del secretari autonòmic d'Infraestructures, Territori i Medi Ambient, en el termini d'un mes, comptat des de la data de notificació d'esta comunicació, sense perjuí de la utilització de qualsevol altre recurs que es crega oportú. El que li comunique perquè en prenga coneixement i tinga els efectes oportuns, a més de fer-li saber que contra esta resolució, que no esgota la via administrativa, pot interposar els recursos a què es fa referència en la part dispositiva d'esta».  
  
  
València, 10 de febrer de 2014.- El cap del Servici d'Explotació de Ports: Julio Marín Sánchez.